Hobro IK har skrevet kontrakt med tre afrikanske talenter, der skal udvikle deres fodboldevner i Hobro.

Hobro IK har i løbet af sommeren fået tilgang af tre unge afrikanske talenter, der alle håber på et internationalt gennembrud i Europa, skriver Hobro i en pressemeddelelse. Projektet ledes af assistenttræner Michael Kryger i samarbejde med klubbens zimbabwiske profil, Quincy Antipas. De tre spillere, hvoraf to kommer fra Zimbabwe og en fra Zambia, er Ronald Pfumbidzai, der spiller venstre back og landsmanden Tanaka Chinyahara, der spiller central midtbane og Aubrey Chirwa der er kantspiller.